**MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

 t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2025. gada 27. martā Nr. 148**

(protokols Nr. 6, 32. p.)

**Par līdzfinansējuma piešķiršanu biedrībai “Pauze AD” dalībai LEADER projektu konkursā Sabiedrības īstenotas aktivitātes**

Madonas novada pašvaldībā saņemts biedrības “Pauze AD” iesniegums (reģistrēts Madonas novada pašvaldībā 07.02.2025 ar Nr. 2.1.3.1/25/566) ar lūgumu piešķirt līdzfinansējumu dalībai LEADER projektu konkursā 10% apmērā no kopējām projekta izmaksām.

Biedrība “Pauze AD” plāno iesniegt projekta “Telpu pielāgošana sabiedrības virzītām iniciatīvām Ošupes pagastā” pieteikumu Madonas novada fonda izsludinātajā LEADER projektu konkursā projekta „ Sabiedrības īstenotas aktivitātes” aktivitāte C0LA19.22 04. Kopējā projekta izmaksu summa ir EUR 12000.00 (Divpadsmit tūkstoši *euro*, 00 centi), nepieciešamā līdzfinansējuma summa ir EUR 1200.00 (viens tūkstotis divi simti *euro*, 00 centi).

Projekta ietvaros plānots veikt kosmētisko remontu un logu nomaiņu divās telpās, kurās tiks ierīkota brīvbode, kura kalpos vietējās kopienas vajadzībām , saliedētībai. Otra telpa plānota senioru vajadzībām brīvā laika pavadīšanai un sabiedrības saliedēšanas pasākumiem.

Noklausījusies sniegto informāciju, ņemot vērā 12.03.2025. Uzņēmējdarbības, teritoriālo un vides jautājumu komitejas un 18.03.2025. Finanšu un attīstības komitejas atzinumus, atklāti balsojot**: PAR – 16** (Agris Lungevičs, Aigars Šķēls, Aivis Masaļskis, Andris Sakne, Artūrs Čačka, Artūrs Grandāns, Arvīds Greidiņš, Gunārs Ikaunieks, Iveta Peilāne, Kaspars Udrass, Māris Olte, Rūdolfs Preiss, Sandra Maksimova, Valda Kļaviņa, Vita Robalte, Zigfrīds Gora), **PRET - NAV, ATTURAS - NAV**, Madonas novada pašvaldības dome **NOLEMJ**:

1. Piešķirt biedrībai “Pauze AD” līdzfinansējumu dalībai LEADER projektu konkursā “Sabiedrības īstenotas aktivitātes” EUR 1200.00 (viens tūkstotis divi simti euro, 00 centi) apmērā, bet ne vairāk kā 10% no kopējās tāmes summas, projekta apstiprināšanas gadījumā.
2. Līdzfinansējumu piešķirt no Attīstības nodaļas 2025. gada budžeta pozīcijas “Atbalsts nevalstiskajām organizācijām”, kods: 1501.14

Domes priekšsēdētājs A.Lungevičs

*A. Noviks 28378298*